

**Dokumentacija**

**za provedbu postupka jednostavne nabave**

Predmet nabave: Održavanje dizala

Evidencijski broj: 12/2020 JN

U.br. 01-1996-2-2020

Zagreb, listopad 2020.

SADRŽAJ

[1. Podaci o Naručitelju 3](#_Toc50019092)

[2. Podaci o osobi zaduženoj za kontakt 3](#_Toc50019093)

[3. Podaci o postupku 3](#_Toc50019094)

[4. Podaci o predmetu nabave 3](#_Toc50019095)

[5. Osnove za isključenje i dokazi 4](#_Toc50019096)

[6. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata 5](#_Toc50019097)

[7. Provjera ponuditelja 6](#_Toc50019098)

[8. VAŽNO! Sadržaj ponude 6](#_Toc50019099)

[9. Način određivanja cijene ponude 7](#_Toc50019100)

[10. Način izrade i dostave ponude 9](#_Toc50019102)

[11. Rok valjanosti ponude 10](#_Toc50019103)

[12. Rok za dostavu ponuda 10](#_Toc50019104)

[13. Izmjene i dopune 10](#_Toc50019105)

[14. Uvjeti plaćanja 10](#_Toc50019106)

[15. Jamstva 11](#_Toc50019107)

[I. Prilog 1 – Ponudbeni list 13](#_Toc50019108)

[II. Prilog 2 – Izjava o vremenu odaziva na servisnu intervenciju 14](#_Toc50019109)

[III. Prilog 3 – PRIJEDLOG UGOVORA 15](#_Toc50019110)

1. Podaci o Naručitelju

* Naziv naručitelja: Klinika za infektivne bolesti “Dr. Fran Mihaljević”
* Sjedište naručitelja: Mirogojska cesta 8, 10000 Zagreb
* OIB: 47767714195
* Broj telefona: 01/2826-222 (centrala)
* Broj telefaksa: 01/2826-131
* Internetska adresa. [www.bfm.hr](http://www.bfm.hr)
* Adresa elektroničke pošte: [bfm@bfm.hr](mailto:bfm@bfm.hr)

1. Podaci o osobi zaduženoj za kontakt

* Ime i prezime: Azra Čengić, mag. oec.
* Broj telefona 01/2826-163; 01/2826-211
* Broj telefaksa 01/2826-131
* Adresa elektroničke pošte: [nabava@bfm.hr](mailto:nabava@bfm.hr)

1. Podaci o postupku
2. **Predmet nabave: Održavanje dizala**

Predmet nabave je održavanje dizala. Pod pojmom održavanje podrazumijevaju se aktivnosti koje su potrebne za ispravno funkcioniranje dizala. Održavanje obuhvaća redovno održavanje (periodični preventivni servis) i interventno održavanje (interventni servisi po pozivu) u svrhu otklanjanja kvara te stavljanje dizala u funkciju.

1. **Evidencijski broj nabave:** 12/2020 JN
2. **CPV:** 50750000-7 Usluge održavanja dizala
3. **Nakon okončanja postupka nabave:** Sklopit će se ugovor; Ugovor o nabavi usluga sklapa se na rok od jedne godine od dana potpisa ugovora. Ukupna plaćanja bez poreza na dodanu vrijednost na temelju sklopljenog ugovora o nabavi ne smije prelaziti procijenjenu vrijednost nabave.
4. **Rok izvršenja:** prema troškovniku
5. **Procijenjena vrijednost:** 35.000,00 kn bez PDV-a
6. **Grupe:** Predmet nabave nije podijeljen u grupe
7. **Odredbe o grupama (ako je predmet nabave podijeljen na grupe)**

Sukladno članku 204. stavak 3. Zakona o javnoj nabavi, ponuditelj može podnijeti ponudu za jednu ili obje grupe predmeta nabave.

Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno. Ponuditelj za pojedinu grupu može dostaviti samo jednu ponudu.

1. Podaci o predmetu nabave
2. **Količina:** Popis dizala u Klinici za infektivne bolesti „dr. Fran Mihaljević“:

|  |  |  |  |
| --- | --- | --- | --- |
| **Red.broj** | **ID** | **Lokacija dizala** | **Vrsta dizala** |
| 1 | 64952 | Dizalo CDL 1 | Osobno dizalo, bez strojnice |
| 2 | 12 937 | VI kuća vanjsko dizalo | Osobno dizalo, bez strojnice |
| 3 | 12 682 | Dizalo CPA | Dizalo za oprijevoz osoba i tereta, hidrulično |
| 4 | L1064 | VI kuća unutarnje dizalo | Bolničko dizalo |
| 5 | 12 878 | Dizalo praonica rublja | Dizalo za prijevoz osoba i tereta |
| 6 | 4153 | Dizalo ljekarna | Maloteretno |
| 7 | 4107 | Dizalo glavna kuhinja 1 | Maloteretno |
| 8 | 462 | Dizalo glavna kuhinja 2 | Maloteretno |
| 9 | 6491 | Dizalo CDL 2 | Osobno dizalo, bez strojnice |

Usluga redovnog održavanja i popravka dizala sastoji se od pružanja redovnog održavanja i popravka dizala i nadzora nad radom dizala u Klinici za Infektivne bolesti „dr. Fran Mihaljević“.

Ponuditelj će imenovati osobu odgovornu za usluge redovnog i interventnog održavanja – Voditelja održavanja koji će oformiti Knjigu održavanja za svaki pojedini sustav s opisom tehničkih karakteristika sustava s podacima o proizvođaču. Knjiga održavanja će sadržavati detaljan opis radova na pojedinom sustavu.

Voditelj održavanja će imenovati popis osoba odgovorne za usluge redovnog i interventnog održavanja koje će biti na raspolaganju za hitan poziv 24 sata na dan.

Naručitelj će imenovati osobu odgovornu za kontrolu usluge – Kontrolora koji će provoditi nadzor nad praćenjem usluge s Ponuditeljem.

Kontrolor će s odabranim Ponuditeljem izraditi godišnji Plan održavanja, kojeg će biti moguće svakodnevno koordinirati i prilagođavati potrebama Naručitelja.

Ponuditelj je dužan na osnovu Plana održavanja koordinirati održavanje sustava dizala.

Ponuditelj je dužan pristupiti otklanjanju kvarova nakon pismene potvrde Kontrolora.

1. **Troškovnik i specifikacije:** Troškovnik se nalazi u zasebnom Excel dokumentu.

Kod stavke nespecificirani rezervni dijelovi za interventne popravke, naručitelj je odredio ukupni trošak od maksimalno 10.000,00 kuna. Prilikom zamjene dijelova moraju se koristiti isključivo novi dijelovi, odnosno kod zamjene dijelova moraju se koristiti proizvodi, trajnosti određeni deklaracijom proizvoda i uz predočenje tehničke dokumentacije, te relevantnih certifikata.

Cijena zamijenjenih elemenata/dijelova dizala i utrošenog materijala po intervenciji po pozivu obračunava se prema važećem cjeniku Ponuditelja. Naručitelj može provjeriti cijene rezervnih dijelova na tržištu, a ponuđena cijena ne smije odstupati više od 10% od tržišne cijene. Ukoliko cijena pojedinačnog artikla odstupa više od dozvoljenog, naručitelj će tražiti korekciju cijene.

1. **Odredbe o troškovniku:** Ponuditelji su dužni ispuniti troškovnik za cjelokupni predmet nabave odnosno cjelokupnu grupu nabave ako je predmet nabave podijeljen na grupe. Ponuditelj mora ispuniti sve tražene stavke (stupce i retke) iz troškovnika.

Ponuditelj je obvezan u ponudi dostaviti u cijelosti popunjen Troškovnik iz kojeg mora biti vidljivo ispunjavanje svih zahtjeva koji se odnose na predmet nabave ili su s njim neposredno povezani.

Ponuditelj popunjava troškovnik na način kako je traženo obrascem. Ponuditelj je u obvezi ispuniti troškovnik u skladu sa zahtjevima iz ove dokumentacije o nabavi te ne smije mijenjati tekst ili količine navedene u troškovniku.

Ponuditelj treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovnicima za istu stavku obvezan upisati iznos „0,00“.

Prilikom popunjavanja troškovnika, Ponuditelj ukupnu cijenu jedne stavke u grupi izračunava kao umnožak **količine stavke** **po jedinici mjere** koju je zadao (tražio) Naručitelj i **jedinične cijene** stavke bez poreza na dodanu vrijednost (u daljnjem tekstu: PDV) i upisuje ju u stupac „Iznos“. Zbroj svih ukupnih cijena stavki u grupi čini ukupnu cijenu ponude bez PDV-a za tu grupu. Posebno se iskazuje i ukupna cijena ponude sa PDV-om.

Naručitelj je odredio jedinicu mjere za svaku pojedinu stavku, a naznačena je u stupcu troškovnika pod nazivom „Mjera“. **Stupac „Jedinična cijena“ u troškovniku odnosi se na jediničnu cijenu po jedinici mjere**.

Ostale podatke koje naručitelj traži troškovnikom (npr. trgovački naziv proizvoda, zaštićeni naziv, naziv proizvođača, kataloške oznake, itd.) ponuditelj mora upisati točno i potpuno, a da se naručitelju omogući pretraga, kako na internetskim stranicama drugih institucija, tako i u dostavljenim dokazima tehničke i stručne sposobnosti koji se traže u dokumentaciji (primjerice, ako se u troškovniku traži unos kataloških oznaka, upisani podaci o kataloškom broju naručitelju moraju biti vidljivi u katalogu, bilo da se katalog dostavlja odmah uz ponudu, ili na traženje naručitelja nakon javnog otvaranja ponuda.

Ponuđena roba mora u cijelosti zadovoljiti sve tražene specifikacije koje se nalaze u troškovniku, odnosno, ukoliko ponuditelj nudi drugi jednakovrijedan proizvod, isti treba imati karakteristike proizvoda na koji se naručitelj primjera radi pozvao. Jednakovrijedni proizvod mora zadovoljiti sve tražene karakteristike navedene u stavci troškovnika.

**Ako ponuditelj ne ispuni troškovnik u skladu sa navedenim u ovoj točki ili u troškovniku promijeni tekst, opis predmeta nabave, potrebne količine i slično, smatrat će se da je takav troškovnik nepotpun i nevažeći te će ponuda biti odbijena.**

1. **Pregled prostora:** Nije primjenjivo.
2. Osnove za isključenje i dokazi
3. **OSNOVE ZA ISKLJUČENJE**

Ponuditelj u postupku nabave mora dostaviti slijedeće dokaze o da ne posjeduje osnove za isključenje:

1. **Potvrda Porezne uprave** o nepostojanju duga, ili

važeći jednakovrijedan dokument nadležnog tijela države sjedišta gospodarskog subjekta ili ako se u državi sjedišta gospodarskog subjekta ne izdaje potvrda nadležnog tijela ili jednakovrijedan dokument, gospodarski subjekt ili osoba ovlaštena po zakonu za zastupanje gospodarskog subjekta dostavlja izjavu pod prisegom ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika. Potvrda ne smije biti starija od 30 dana računajući do dana roka za dostavu ponuda. **Ponuda Ponuditelja koji dostavi potvrdu Porezne Uprave stariju od 30 dana biti će odbijena.**

1. **DOKAZI O SPOSOBNOSTI**

Ponuditelj u postupku nabave mora dostaviti slijedeće dokaze o sposobnosti:

1. Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Dokumenti kojima se dokazuje sposobnost:

**Izvadak iz sudskog, obrtnog, strukovnog ili drugog odgovarajućeg registra** države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta,

ako se u državi sjedišta gospodarskog subjekta ne izdaje potvrda iz točke 1., gospodarski subjekt dostavlja izjavu s ovjerom potpisa kod nadležnog tijela.

1. Gospodarski subjekt je dužan dostaviti pisanu **Izjavu** s podacima o angažiranim stručnjacima, neovisno o tome pripadaju li izravno gospodarskom subjektu, a koji će biti uključeni u izvršenje ugovora, sukladno minimalnim razinama sposobnosti: Gospodarski subjekt mora raspolagati s najmanje **jednom** ovlaštenom osobom koja posjeduje uvjerenje za obavljanje djelatnosti pregleda i ispitivanja dizala (sukladno Pravilniku o sigurnosti dizala NN 58/10 da se mogu baviti djelatnošću održavanja i popravljanja dizala)

Svi dokazi koji se dostavljaju mogu se dostaviti u neovjerenim preslikama.

1. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata
2. **U slučaju zajednice gospodarskih subjekata svaki pojedini član zajednice gospodarskih subjekata**

* pojedinačno dokazuje da:

nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi,

* skupno (zajednički) dokazuju da:

ispunjavaju tražene kriterije za kvalitativni odabir gospodarskog subjekta (dokaze sposobnosti) sukladno ovoj Dokumentaciji o nabavi.

1. **Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, za svakog podugovaratelja se**

* pojedinačno dokazuje da:

nije u jednoj od situacija zbog koje se gospodarski subjekt isključuje ili može isključiti iz postupka javne nabave (obvezne i ostale osnove za isključenje) – sukladno ovoj Dokumentaciji o nabavi.

1. **Radi dokazivanja tehničke i stručne sposobnosti Ponuditelj se može osloniti na sposobnost drugih subjekata, bez obzira na pravnu prirodu njihova međusobnog odnosa. U tom slučaju, Ponuditelj mora dokazati Naručitelju da će imati na raspolaganju potrebne resurse za izvršenje ugovora u obliku:**

* *Izjave Ponuditelja da će svoje resurse staviti na raspolaganje Ponuditelju za izvršenje predmeta nabave*

*ili*

* *Ugovora o poslovnoj suradnji za izvršenje predmeta nabave*

Izjava o stavljanju resursa na raspolaganje ili Ugovor/Sporazum o poslovnoj/tehničkoj suradnji mora minimalno sadržavati:

* *naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse,*
* *jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,*
* *potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.*

Naručitelj će provjeriti **postoje li osnove za isključenje sukladno ovoj Dokumentaciji o nabavi** kod subjekta na čiju se sposobnost Ponuditelj oslanja te ispunjava li subjekt na čiju se sposobnost Ponuditelj oslanja relevantne **kriterije za odabir sukladno ovoj Dokumentaciji o nabavi.**

Naručitelj će od Ponuditelja zahtijevati da u primjerenom roku ne kraćem od 5 dana zamijeni subjekt na čiju se sposobnost oslonio radi dokazivanja kriterija za odabir ako, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Gospodarski subjekt se može osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije i stručno iskustvosamo ako će ti subjekti pružati usluge ili izvoditi radove za koje se ta sposobnost traži.

1. Provjera ponuditelja

Prije donošenja odluke o odabiru, Naručitelj može od najpovoljnijeg ponuditelja pisanim putem zatražiti dostavu izvornika ili ovjerenih preslika svih dokumenata koji su bili traženi. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih obvezan ponovo dostavljati.

Za potrebe dostavljanja dokumenata iz stavka 1. ove točke Naručitelj daje primjereni rok od pet dana od dana dostave zahtjeva.

Izvornici ili ovjerene preslike dokumenata iz stavka 1. ovoga članka ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji ponuditelj u određenom roku ne dostavi sve tražene izvornike ili ovjerene preslike dokumenata iz stavka 1. ove točke i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu.

U navedenom slučaju Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

1. VAŽNO! Sadržaj ponude

Ponuditelji ponudu predaju u izvorniku, sa OBVEZNIM sadržajem i prilozima:

1. **Ponudbeni list** - u cijelosti ispunjen, ovjeren i potpisan – obrazac se nalazi u prilogu ove dokumentacije
2. **Troškovnik** **s popisom stavaka redovnog mjesečnog održavanja** u cijelosti ispunjen, ovjeren i potpisan – obrazac se nalazi u prilogu ove dokumentacije kao zasebna excel datoteka
3. **Dokazi iz točke 5**
4. **Izjava o necjenovnom kriteriju za bodovanje** (ako je traženo ovom Dokumentacijom)

*Napomena (ako je predmet nabave podijeljen na grupe)*: Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

1. Način određivanja cijene ponude

Cijena ponude izražava se za cijeli predmet nabave odnosno grupu, ako je predmet nabave podijeljen na grupe**.** U cijenu trebaju biti uračunati svi zavisni troškovi bez PDV-a, koji se iskazuje zasebno iza cijene.

Ukupnu cijenu ponude čini cijena ponude s PDV-om.

Ponuditelj je dužan ponuditi, tj. upisati jedinične cijene i ukupne cijene za svaku stavku na način kako je to određeno u troškovniku, te cijenu ponude bez PDV-a, PDV i ukupnu cijenu ponude s PDV-om.

Ponuditelj mora iskazati cijenu izraženu u hrvatskim kunama u apsolutnom iznosu na najviše dvije decimale. Navedeno se odnosi na jediničnu cijenu, cijenu pakiranja i ukupnu cijenu bez i sa PDV-om.

U cijenu ponude bez poreza na dodanu vrijednost moraju biti uračunati svi troškovi i popusti.

Cijena ponude piše se brojkama.

Ako je cijena najpovoljnije ponude veća od procijenjene vrijednosti nabave naručitelj može nakon isteka roka za dostavu ponude poništiti postupak javne nabave ukoliko nema ili neće imati osigurana sredstva, sukladno čl. 298. st. 1 t. 9. ZJN 2016.

Javni naručitelj može koristiti pravo na pretporez te sukladno čl. 294. ZJN 2016 uspoređuje cijene dostavljenih ponuda bez PDV-a.

Ako ponuda sadržava računsku pogrešku ili ako se čini da je ponuda izuzetno niska, javni naručitelj će, sukladno čl. 289., čl. 293. i čl. 294. ZJN 2016 te čl. 31. Pravilnika, od ponuditelja zatražiti objašnjenje ili prihvat ispravka računske pogreške, a ponuditelj je dužan odgovoriti u roku od pet dana od dana zaprimanja zahtjeva.

Cijena ponude je nepromjenjiva za vrijeme trajanja ugovora o javnoj nabavi. Ponuditelj treba ispuniti jediničnim cijenama sve stavke navedene u troškovniku.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**Odabir za kriterij je ekonomski najpovoljnija ponuda (100% kriterija čini cijena)**.

Odnos cjenovnog i necjenovnog dijela ponude:

|  |  |  |  |
| --- | --- | --- | --- |
| **Ponuda** | **Kriterij** | **Postotak** | **Maksimalan broj bodova** |
| - | Cijena | 90,00% | 90,00 |
| Necjenovni dio | Vrijeme odaziva na servisnu intervenciju | 10,00% | 10,00 |
| **MAKSIMALNO UKUPNO** | | **100,00%** | **100,00** |

Bodovi se zaokružuju na dvije decimale.

### **Opis kriterija i način utvrđivanja bodovne vrijednosti**

**Način izračuna**:

1. **Cjenovni kriterij**

Naručitelj kao jedan od kriterija određuje cijenu ponude. Predmetni kriterij određuje se temeljem cijene prihvatljive ponude bez PDV-a. Maksimalan broj bodova koji ponuditelji mogu dobiti po ovom kriteriju iznosi 90 (devedeset) bodova.

Prihvatljiva ponuda s najnižom cijenom dobit će maksimalan broj bodova, a svaka druga razmjerno manji broj bodova prema slijedećoj formuli:

**C\*90**

C - broj bodova ostvareni na temelju cijene promatrane ponude

CN - najniža cijena ponude u postupku nabave

CP - cijena ponude koja se ocjenjuje

90 - najviši ostvarivi broj bodova na temelju kriterija cijena

1. **Vrijeme odaziva na servisnu intervenciju**

Naručitelj kao drugi kriterij za izračun ENP određuje vrijeme odaziva servisera pružatelja usluge na servisnu intervenciju, što je neophodno za neometano funkcioniranje svih službi i organizacija u zdravstvenoj ustanovi. Definiranim kriterijem Naručitelj želi osigurati kvalitetu u izvršenju usluge i u traženim vremenskim rokovima, s obzirom da je primarna namjena dizala u službi pružanja brže, a ponekad i vremenski odlučujuće i pravodobno pružene zdravstvene zaštite. U nekim slučajevima dizala su jedina tehnička sredstva i način za premještanje pacijenata s jednog dijela zdravstvene ustanove u drugi u svrhu pružanja bolje zdravstvene pomoći.

Potreba Naručitelja za kontinuiranom ispravnošću dizala nužna je za neprekidni i neometani rad Klinike za infektivne bolesti „Dr.Fran Mihaljević“ kojem je osnovna djelatnost pružanje zdravstvene zaštite kako je određeno zahtjevima, odnosno uvjetima kvalitete po kategorizaciji zdravstvenih ustanova.

U slučaju kvara na ugrađenoj opremi i dizalima koji su predmet usluge održavanja dizala, nužno je da se ovlašteni i angažirani tehnički stručnjaci u najkraćem mogućem roku odazovu na poziv Naručitelja i pristupe otklanjanju kvara. Zbog navedenog, **maksimalno dopušteno vrijeme odaziva na servisnu intervenciju, što podrazumijeva pristupanje otklanjanju kvara, je 24 (dvadeset četiri) sata od trenutka prijave kvara Naručitelja radnim i neradnim danom, uključujući nedjelje i praznike.**

**Ponuda sa rokom odaziva koji je veći od maksimalnog dopuštenog roka odaziva nije sukladna dokumentaciji o nabavi te će se ocijeniti nepravilnom**.

Ponuditelji koji ponude minimalni ili dulji rok od minimalnog roka bodovat će se prema slijedećim bodovnim vrijednostima:

|  |  |
| --- | --- |
| **Vrijeme odaziva na servisnu intervenciju u satima** | **Broj bodova** |
| 20 – 24 sata | 0 |
| 13 – 19 sata | 4 |
| 7 – 12 sati | 7 |
| 2 – 6 sati | 10 |
| **Maksimalni broj bodova:** | **10** |

U svrhu evaluacije necjenovnog kriterija *Vrijeme odaziva na servisnu intervenciju*, ponuditelji su obvezni, kao sastavni dio ponude dostaviti ***Izjavu o vremenu odaziva na servisnu intervenciju*** (Prilog 2 ove Dokumentacije).

Intervencija po pozivu obavlja se na temelju pisanog zahtjeva od strane Naručitelja. Iznimno, u hitnom

slučaju, za objekte od iznimnih važnosti, Ponuditelj je dužan izaći na intervenciju, na temelju telefonske

obavijesti odgovorne osobe Naručitelja.

Kako je vrijeme odaziva na servisnu intervenciju bitan element ispunjenja ugovornih obvezna, odabrani ponuditelj je obvezan po potpisivanju Ugovora o javnoj nabavi u roku od osam (8) dana Naručitelju dostaviti jamstvo za uredno izvršenje ugovornih obveza definiranih ugovorom, a Naručitelj ima pravo, u slučaju prekoračenja ugovorenog roka odaziva na servisnu intervenciju u odnosu na rok naveden u Izjavi u vezi s propisanim kriterijem naplatiti jamstvo za uredno ispunjenje ugovora o javnoj nabavi te raskinuti Ugovor o javnoj nabavi.

1. Način izrade i dostave ponude

Ponuda se izrađuje na način da čini cjelinu i uvezuje na način **da se onemogući naknadno vađenje ili umetanje listova**.

Ponuda se piše **neizbrisivom tintom**.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**Ponuda se dostavlja na hrvatskom jeziku, pisana latiničnim pismom, osim gdje je Naručitelj izričito dozvolio upotrebu stranog jezika.**

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi, tražene uvjete iz obrazaca, ponudbenog lista ili troškovnika.

**Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti žig Ponuditelja.**

Ponuditelj podnosi ponudu poštom preporučeno ili neposrednom dostavom na adresu naručitelja: Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

**Ponuda se dostavlja u zatvorenoj omotnici. Na omotnici ponude mora biti naznačeno:**

**Naziv i adresa naručitelja**

**Naziv i adresa ponuditelja**

**Evidencijski broj nabave**

**Predmet nabave**

**Naznaka „NE OTVARAJ“.**

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način izrade ponude naznačen u točki 10. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Rok valjanosti ponude

Rok valjanosti ponude je najmanje 60 dana od krajnjeg roka za dostavu ponuda.

1. Rok za dostavu ponuda

**28.10.2020. godine do 12:00 sati**, bez obzira na način dostave. Ponude zaprimljene nakon tog roka Naručitelj neće razmatrati te će biti vraćene ponuditelju neotvorene.

**Za vrijeme roka za dostavu ponuda, Ponuditelji mogu zatražiti objašnjenja i izmjene vezane uz Poziv na dostavu ponude, a najkasnije prethodni dan do 12:00h prije dana u kojem je rok za dostavu ponuda. Objašnjenja i izmjene se traže pisanim putem na e-mail adresu:** [**nabava@bfm.hr**](mailto:nabava@bfm.hr)

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način dostave naznačen u točki 10. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Izmjene i dopune

Naručitelj tijekom roka za dostavu ponuda ima pravo izmijeniti Dokumentaciju o nabavi i troškovnike samoinicijativno ili temeljem upita/ prijedloga zainteresiranog ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude odustati od svoje dostavljene ponude.

Izmjena i/ili dopuna ponude i odustajanje od ponude izvršava se dostavom nove ponude uz dodatnu naznaku na zatvorenoj omotnici/paketu – „Izmjena ili dopuni dijela ponude koji se dostavlja odvojeno“.

1. Uvjeti plaćanja

Ne odobrava se avansno plaćanje. Naručitelj će plaćanje obaviti u roku do najkasnije 60 dana od dana primitka računa u elektroničkom obliku temeljem Zakona o elektroničkom izdavanju računa u javnoj nabavi (Narodne novine, broj: 94/2018) prema cijenama iz ponude s naznakom naziva ugovora (narudžbenice), s pozivom na klasu i urudžbeni broj ugovora. Prilog računu mora biti Zapisnik o primopredaji. Predujam je isključen, kao i traženje sredstava osiguranja plaćanja. Plaćanje se obavlja na IBAN odabranog ponuditelja.

Prilozi računu se dostavlja na adresu naručitelja: Klinika za infektivne bolesti „dr. Fran Mihaljević“, 10 000 Zagreb.

Naručitelj, temeljem članka 6. i članka 7. Zakona o elektroničkom izdavanju računa u javnoj nabavi, omogućio je prihvat elektronički izdanih računa.

**Navod o obveznom neposrednom plaćanju podugovarateljima**

Javni naručitelj će neposredno plaćati podugovaratelju za dio ugovora koji je isti izvršio osim ako ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

1. Jamstva
2. **Jamstvo za ozbiljnost ponude**

Naručitelj ovom Dokumentacijom ne traži jamstvo za ozbiljnost ponude.

1. **Jamstvo za uredno ispunjenje ugovora**

Odabrani ponuditelj će biti u obvezi, pri zaključenju ugovora o nabavi, Naručitelju dostaviti jamstvo za uredno ispunjenje ugovora. Odabrani će ponuditelj naručitelju predati jamstvo za uredno izvršenje ugovora najkasnije u roku od 10 (deset) dana od dana potpisa ugovora.

Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. **bjanko zadužnice** **ili zadužnice** s rokom valjanosti sukladnim roku valjanosti ponude (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili

2. **bankarske garancije** (izvornik, mora biti bezuvjetna na “prvi poziv“ i „bez prigovora“ ) ili

3. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-xxxx (evidencijski broj nabave) – opis plaćanja: upisati JUG (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj isporučiti robu u ugovorenom roku, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza.

Ukoliko ponuditelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je ponuditelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

1. **Jamstvo za otklanjanje nedostataka u jamstvenom roku**

Naručitelj ovom Dokumentacijom ne traži jamstvo za otklanjanje nedostataka u jamstvenom roku.

1. Prilog 1 – Ponudbeni list

Potpisivanjem ponude, ponuditelj prihvaća sve uvjete iz Dokumentacije te se u slučaju odabira njegove ponude obvezuje izvršiti predmet nabave u skladu s tim odredbama i za cijene navedene u ponudi i troškovniku, **Održavanje dizala, Ev.broj: 12/2020 JN**

|  |  |
| --- | --- |
| **Javni naručitelj:** | Klinika za infektivne bolesti „Dr. Fran Mihaljević“ |
| Sjedište | Mirogojska cesta 8, 10000 Zagreb |
| OIB | 47767714195 |
| Broj telefona | 01 2826 130 |
| Broj faksa | 01 2826 131 |
| E-mail | [nabava@bfm.hr](mailto:nabava@bfm.hr) |

|  |  |
| --- | --- |
| **Naziv ponuditelja:** | |
| **Adresa sjedišta :** | |
| **OIB :** | |
| **Broj računa :** | |
| **u sustavu PDV-a :** | **da ne** (zaokružiti) |
| **Telefon:** | |
| **Telefaks:** | |
| **E-mail:** | |
| **Adresa za dostavu pošte:** | |
| **Kontakt osoba/e:** | |

**PONUDA** broj \_\_\_\_\_\_\_\_\_\_\_\_\_\_\_\_\_\_

**GRUPA (ako je primjenjivo)**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **CIJENA PONUDE ( kn bez PDV-a)** |  |
| slovima |  |
| **IZNOS PDV-a** |  |
| **CIJENA PONUDE ( kn sa PDV-om)** |  |
| slovima |  |

**Rok valjanosti ponude:** ………………………………………………(minimalan rok određen u Dokumentaciji)

Ponuditelj:

M.P \_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2020. god.

*\* Napomena:* *Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

1. Prilog 2 – Izjava o vremenu odaziva na servisnu intervenciju

Sukladno uvjetima i odredbama Dokumentacije o nabavi u postupku jednostavne nabave za nabavu *usluge održavanja dizala,* evidencijskog broja nabave: 12/2020 JN izjavljujemo da će se ovlašteni serviseri odazvati na poziv Naručitelja i pristupiti otklanjanju kvara na dizalu u roku

**\_\_\_\_\_\_ sata/i**

od trenutka prijave kvara.

U Dokumentaciji o nabavi Naručitelj je odredio maksimalno dopušteno vrijeme odaziva na servisnu intervenciju, što podrazumijeva pristupanje otklanjanju kvara, 24 (dvadeset četiri) sata od trenutka prijave kvara Naručitelja radnim i neradnim danom, uključujući nedjelje i praznike.

Vrijeme odaziva na servisnu intervenciju u ovoj Dokumentaciji o nabavi je dio kriterija za odabir ponude, sukladno točki 9. ove Dokumentacije te ova *Izjava* služi za izračun kriterija za odabir ekonomski najpovoljnije ponude.

M.P. (ime, prezime ovlaštene osobe po zakonu za zastupanje)

(potpis Ponuditelja)

U \_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_ 2020. godine.

1. Prilog 3 – PRIJEDLOG UGOVORA

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kojeg zastupa\_\_\_\_\_\_\_\_\_\_\_\_\_, direktor ( u daljnjem tekstu: Izvršitelj)

i

**Klinika za infektivne bolesti «Dr.Fran Mihaljević» Zagreb**, Mirogojska 8, OIB 47767714195, koju zastupa ravnateljica prof. dr. sc. Alemka Markotić, dr. med. (u daljnjem tekstu: Naručitelj)

sklapaju

**UGOVOR**

**O USLUZI ODRŽAVANJA DIZALA**

**Broj \_\_/2020 JN**

**PREDMET UGOVORA**

**Članak 1**

Ugovorne strane sklapaju ovaj ugovor na temelju ponude Izvršitelja broj \_\_\_\_\_\_ od \_\_\_\_\_\_ podnesene u postupku jednostavne nabave br. \_\_\_\_\_\_ za predmet nabave: **Održavanje dizala.**

Prihvaćena Ponuda Izvršitelja priložena je ovom Ugovoru i čini njegov sastavni dio.

**VRIJEDNOST I TRAJANJE UGOVORA**

**Članak 2**

Ugovor se sklapa na razdoblje od 12 ( dvanaest ) mjeseci od dana potpisivanja ugovora obje ugovorne strane.

Cijene usluga utvrđene u Ponudi Izvršitelja su nepromjenjive i vrijede kroz cijelo vrijeme važenja Ugovora.

Vrijednost ugovora iznosi \_\_\_\_\_\_\_ kn bez PDV-a, odnosno \_\_\_\_\_\_\_\_\_ kn s PDV-om uključujući sve zavisne troškove.

**PRAVA I OBVEZE IZVRŠITELJA**

**Članak 3**

Usluge redovnog održavanja sastoji se od pružanja redovnog održavanja u Klinici za infektivne bolesti „dr. Fran Mihaljević“, prema specifikaciji iz troškovnika.

Navedene usluge Izvršitelj će obavljati sukladno ponudi navedenoj u članku 1. ovog ugovora.

Izvršitelj će se na poziv za servisnu intervenciju odazvati u roku \_\_\_\_\_ sata/-i, sukladno izjavi o vremenu odaziva na servisnu intervenciju koju je dostavio kao sastavni dio ponude.

Popis dizala u Klinici za infektivne bolesti „dr.Fran Mihaljević“:

|  |  |  |  |
| --- | --- | --- | --- |
| **Red.broj** | **ID** | **Lokacija dizala** | **Vrsta dizala** |
| 1 | 64952 | Dizalo CDL 1 | Osobno dizalo, bez strojnice |
| 2 | 12 937 | VI kuća vanjsko dizalo | Osobno dizalo, bez strojnice |
| 3 | 12 682 | Dizalo CPA | Dizalo za oprijevoz osoba i tereta, hidrulično |
| 4 | L1064 | VI kuća unutarnje dizalo | Bolničko dizalo |
| 5 | 12 878 | Dizalo praonica rublja | Dizalo za prijevoz osoba i tereta |
| 6 | 4153 | Dizalo ljekarna | Maloteretno |
| 7 | 4107 | Dizalo glavna kuhinja 1 | Maloteretno |
| 8 | 462 | Dizalo glavna kuhinja 2 | Maloteretno |
| 9 | 6491 | Dizalo CDL 2 | Osobno dizalo, bez strojnice |

Izvršitelj će imenovati osobu odgovornu za usluge redovnog i interventnog održavanja – Voditelja održavanja koji će oformiti Knjigu održavanja za svaki pojedini sustav s opisom tehničkih karakteristika sustava s podacima o proizvođaču. Knjiga održavanja će sadržavati detaljan opis radova na pojedinom sustavu.

Izvršitelj se obavezuje izvršiti jednom mjesečno servis na dizalima u skladu s Pravilnikom o sigurnosti dizala NN 5/2019. Izvršitelj će radovima iz stavka 1 ovog člana pristupiti bez posebnog poziva.

Voditelj održavanja će imenovati popis osoba odgovorne za usluge redovnog i interventnog održavanja koje će biti na raspolaganju za hitan poziv 24 sata na dan.

Izvršitelj je dužan izraditi godišnji Plan održavanja, kojeg će biti moguće svakodnevno koordinirati i prilagođavati potrebama Naručitelja.

Izvršitelj je dužan na osnovu Plana održavanja koordinirati održavanje sustava dizala.

Izvršitelj je dužan pristupiti otklanjanju kvarova nakon pismene potvrde Naručitelja.

Izvršitelj se obvezuje uslugu izvoditi kvalitetno u svemu prema tehničkim propisima, normativima i obveznim standardima, koji vrijede za ovu vrstu usluge, ugraditi materijale i druge proizvode i opremu koji odgovaraju opisanim standardima od kojih zavisi sigurnost i trajnost uređaja.

Izvršitelj se obvezuje u okviru mjesečnih servisa izvršiti radove prema specifikaciji radnih operacija i utroška potrošnog materijala mjesečnog servisa.

Izvršitelj se obvezuje osigurati neophodne dijelove za zamjenu neispravnih ili oštećenih dijelova. Ako se pri pregledu dizala utvrde neispravnosti koje mogu dovesti do opasnog pogonskog stanja,

Izvršitelj će dizalo isključiti iz upotrebe i o tome izvijestiti Naručitelja.

Izvršitelj će započeti obavljanje ugovorene usluge odmah po potpisu ovog Ugovora.

**Članak 4**

Izvršitelj se obvezuje Naručitelju po potpisanom radnom nalogu ispostaviti elektronički račun. Elektronički račun mora sadržavati sve obvezne osnovne elemente sukladno posebnom propisu kojim se uređuje izdavanje, slanje, zaprimanje, obrada i pohrana elektroničkog računa.

Račun koji nije u skladu s ugovornim odredbama Naručitelj će odmah vratiti Izvršitelju.

Na elektroničkom računu, Izvršitelj mora navesti broj ugovora na temelju kojeg je ispostavio Naručitelju elektronički račun.

Izvršitelj je obvezan uz elektronički račun priložiti radni nalog.

**PRAVA I OBVEZE NARUČITELJA**

**Članak 5**

Naručitelj se obvezuje osigurati ovlaštenim osobama Izvršitelja nesmetan pristup mjestu rada.

Naručitelj se obvezuje imenovati službene osobe koje su odgovorne za ovjeru Evidencije i radnog naloga za uslugu održavanja i popravaka.

Naručitelj će imenovati osobu odgovornu za kontrolu usluge redovnog održavanja i popravka – koji će provoditi nadzor nad praćenjem usluge s Ponuditeljem.

Naručitelj se obvezuje ispostavljeni elektronički račun platiti u roku od 60 dana od dana izvršenja usluge održavanja i popravka, a po ispostavi elektroničkog računa.

Početak roka plaćanja teče od dana primitka elektroničkog računa. Ukoliko Naručitelj vraća ispostavljeni račun, prema čl. 5, rok plaćanja ne teče do primitka ispravnog elektroničkog računa.

Kod stavke nespecificirani rezervni dijelovi za interventne popravke, naručitelj je odredio ukupni trošak od maksimalno 10.000,00 kuna. Prilikom zamjene dijelova moraju se koristiti isključivo novi dijelovi, odnosno kod zamjene dijelova moraju se koristiti proizvodi, trajnosti određeni deklaracijom proizvoda i uz predočenje tehničke dokumentacije, te relevantnih certifikata.

Cijena zamijenjenih elemenata/dijelova dizala i utrošenog materijala po intervenciji po pozivu obračunava se prema važećem cjeniku Ponuditelja. Naručitelj može provjeriti cijene rezervnih dijelova na tržištu, a ponuđena cijena ne smije odstupati više od 10% od tržišne cijene. Ukoliko cijena pojedinačnog artikla odstupa više od dozvoljenog, naručitelj će tražiti korekciju cijene, a ukoliko Izvršitelj ne izvrši korekciju cijene Naručitelj može potrebni rezervni dio naručiti od drugog Ponuditelja na tržištu.

**JAMSTVA**

**Članak 6**

Odabrani ponuditelj će biti u obvezi, pri zaključenju ugovora o nabavi, Naručitelju dostaviti jamstvo za uredno ispunjenje ugovora. Odabrani će ponuditelj naručitelju predati jamstvo za uredno izvršenje ugovora najkasnije u roku od 10 (deset) dana od dana potpisa ugovora o javnoj nabavi.

Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. **bjanko zadužnice ili zadužnice** s rokom valjanosti sukladnim roku valjanosti ponude (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. **bankarske garancije** (izvornik, mora biti bezuvjetna na “prvi poziv“ i „bez prigovora“ ) ili
3. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-**xxxx (evidencijski broj nabave)** – opis plaćanja: upisati **JUG** (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj ispuniti ugovorene obveze propisane Dokumentacijom, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza.

Ukoliko ponuditelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je ponuditelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

**RASKID UGOVORA**

**Članak 7**

Naručitelj zadržava pravo jednostranog raskida Ugovora. Otkazni rok je 30 dana.

Raskid ugovora dostavlja se pisanim putem na dokaziv način.

**PRIJELAZNE I ZAVRŠNE ODREDBE**

**Članak 8**

Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

**Članak 9**

Eventualne sporove vezane uz provedbu ovog Ugovora, ugovorne strane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

**Članak 10**

Ovaj je Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

ur.br. 01-xxx-xxx-2020

U Zagrebu, xx.xxx.2020.

Izvršitelj: Naručitelj